ddrg/super_eurlex huggingface dataset:
Uredba Komisije (ES) št. 1966/2003

z dne 7. novembra 2003

o spremembi Uredbe (ES) št. 834/95 o uvrstitvi določenega blaga v kombinirano nomenklaturo

KOMISIJA EVROPSKIH SKUPNOSTI JE -

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi in skupni carinski tarifi [1], kakor je bila nazadnje spremenjena z Uredbo Komisije (ES) št. 1789/2003 [2], in zlasti člena 9(1) Uredbe,

ob upoštevanju naslednjega:

(1) Uredba Komisije (ES) št. 834/95 z dne 12. aprila 1995 o uvrstitvi določenega blaga v kombinirano nomenklaturo [3] določa ukrepe v zvezi z uvrstitvijo pletenega konfekcijskega izdelka v kombinirano nomenklaturo.

(2) Sodišče Evropskih skupnosti je v sodbi v združenih primerih C-260/00 do C-263/00 [4] glede uvrščanja kolenskih opor in drugih prevez opredelil merila za razlikovanje med običajnimi različicami prevez, ki služijo splošnemu namenu, in različicami, ki so namenjene opravljanju posebne medicinske funkcije in jih je zaradi tega treba uvrstiti pod številko 9021 kombinirane nomenklature.

(3) Za zagotovitev enotne uporabe kombinirane nomenklature, priložene k Uredbi (EGS) št. 2658/87, je potrebno navesti razloge za uvrščanje blaga, navedenega v Prilogi k Uredbi (ES) št. 834/95, in sicer zato, da bi pojasnili, zakaj je uvrščeni proizvod običajna različica kolenske preveze.

(4) Ukrepi, predvideni s to uredbo, so v skladu z mnenjem Odbora za carinski zakonik–

SPREJELA NASLEDNJO UREDBO:

Člen 1

V stolpcu 3 (razlogi) Priloge k Uredbi (ES) št. 834/95 se doda naslednji odstavek:

"Uvrstitev izdelka pod številko 9021 kot ortopedska naprava je izključena, ker zgibov ni možno prilagoditi posebnim potrebam pacienta. Poleg tega za izdelek ni značilna visoka raven natančnosti.

Zaradi tega je izdelek običajna opora za splošno uporabo in ne služi posebnemu medicinskemu namenu.

Namestitev izdelka okoli noge z dvema trakovoma tipa velcro ne služi nobenemu posebnemu medicinskemu namenu, ker trakova tipa velcro zgolj držita kolensko varovalno blazinico na svojem mestu."

Člen 2

Ta uredba začne veljati 20. dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

V Bruslju, 7. novembra 2003

Za Komisijo

Frederik Bolkestein

Član Komisije

[1] UL L 256, 7.9.1987, str. 1.

[2] UL L 281, 30.10.2003, str. 1.

[3] UL L 84, 14.4.1995, str. 1.

[4] Sodba Sodišča z dne 7. novembra 2002 v združenih primerih C-260/00 – C-263/00, Lohmann GmbH & Co. KG in Medi Bayreuth Weihermüller & Voigtmann GmbH & Co. KG proti Oberfinanzdirektion Koblenz (še ni objavljeno v ZES).

--------------------------------------------------
Uredba Komisije (ES) št. 2197/2003

z dne 16. decembra 2003

o porazdelitvi, za tržno leto 2003/04, 5000 ton kratkih lanenih vlaken in konopljinih vlaken kot državno zajamčenih količin med Dansko, Grčijo, Irsko, Italijo in Luksemburgom

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1673/2000 z dne 27. julija 2000 o skupni ureditvi trgov za lan in konopljo, ki se ju goji za vlakna [1] in zlasti člena 9 Uredbe,

ob upoštevanju naslednjega:

(1) Člen 8(1) Uredbe Komisije (ES) št. 245/2001 [2], ki je določila podrobna pravila za uporabo Uredbe (ES) št. 1673/2000, določa, da mora biti porazdelitev 5000 ton kratkih lanenih vlaken in konopljinih vlaken kot nacionalno zajamčenih količin, kot je predvideno v členu 3(2)(b) Uredbe (ES) št. 1673/2000, opravljena pred 16. novembrom tržnega leta, ki je v teku.

(2) Zato sta Danska in Italija poslali Komisiji podatke v zvezi s površinami, ki jih zajemajo kupoprodajne pogodbe, obveznostmi predelave in pogodbami o predelavi ter ocenjenimi donosi slame in vlaken lanu in konoplje.

(3) Po drugi strani, v tržnem letu 2003/04 ne bodo proizvedena lanena in konopljina vlakna v Grčiji, na Irskem in v Luksemburgu.

(4) Na osnovi ocen proizvodnje, ki izhajajo iz predloženih podatkov, skupna proizvodnja v zadevnih petih državah članicah ne bo dosegla celotne njim dodeljene količine 5000 ton in zajamčene državne količine se določijo kot je določeno spodaj.

(5) Ukrepi, predvideni s to uredbo, so v skladu z mnenjem Upravljalnega odbora za naravna vlakna –

SPREJELA NASLEDNJO UREDBO:

Člen 1

Za tržno leto 2003/04 je porazdelitev zajamčenih državnih količin iz člena 3(2)(b) Uredbe (ES) št. 1673/2000 kot sledi:

- Danska: 7 ton,

- Grčija: 0 ton,

- Irska: 0 ton,

- Italija: 399 ton,

- Luksemburg: 0 ton.

Člen 2

Ta uredba začne veljati tretji dan po objavi v Uradnem listu Evropske unije.

Uporablja se od 16. novembra 2003.

Ta uredba je v celoti zavezujoča in se neposredno uporablja v vseh državah članicah.

V Bruslju, 16. decembra 2003

Za Komisijo

Franz Fischler

Član Komisije

[1] UL L 193, 29.7.2000, str. 16. Uredba, kakor je bila nazadnje spremenjena z Uredbo (ES) št. 1782/2003 (UL L 270, 21.10.2003, str. 1).

[2] UL L 35, 6.2.2001, str. 18. Uredba, kakor je bila nazadnje spremenjena z Uredbo (ES) št. 1401/2003 (UL L 199, 7.8.2003, str. 3).

--------------------------------------------------
Uredba Komisije (ES) št. 2270/2003

z dne 22. decembra 2003

o odprtju tarifne kvote za leto 2004 za uvoz v Evropsko skupnost nekaterih vrst blaga s poreklom iz Norveške, pridobljenega s predelavo kmetijskih proizvodov iz Uredbe (ES) št. 3448/93

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 3448/93 z dne 6. decembra 1993 o trgovinskih režimih za nekatero blago, pridobljeno s predelavo kmetijskih proizvodov [1], kakor je bila nazadnje spremenjena z Uredbo (ES) št. 2580/2000 [2] in zlasti člena 7(2) Uredbe,

ob upoštevanju Sklepa Sveta št. 96/753/ES z dne 6. decembra 1996 o sklenitvi Sporazuma v obliki izmenjave pisem med Evropsko skupnostjo na eni strani in Kraljevino Norveško [3] na drugi strani o Protokolu št. 2 k Sporazumu med Evropsko gospodarsko skupnostjo in Kraljevino Norveško in zlasti člena 2 Sklepa,

ob upoštevanju naslednjega:

(1) Sporazum v obliki izmenjave pisem med Evropsko skupnostjo na eni strani in Kraljevino Norveško na drugi strani o Protokolu št. 2 k Sporazumu med Evropsko gospodarsko skupnostjo in Kraljevino Norveško, sprejet s Sklepom 96/753/ES, predvideva letne tarifne kvote za uvoz čokolade in drugih živil, ki vsebujejo kakav in so po poreklu iz Norveške. To kvoto je treba odpreti za leto 2004.

(2) Uredba Komisije (EGS) št. 2454/93 z dne 2. julija 1993 o določbah za izvajanje Uredbe Sveta (EGS) št. 2913/92 o carinskem zakoniku Skupnosti [4], kakor je bila nazadnje spremenjena z Uredbo (ES) št. 1335/2003 [5], določa pravila za upravljanje tarifnih kvot. Primerno je določiti, da se tarifne kvote, odprte s to uredbo, upravljajo v skladu s temi pravili.

(3) Ukrepi, predvideni s to Uredbo, so v skladu z mnenjem Upravljalnega odbora za horizontalna vprašanja o trgovini s predelanimi proizvodi, ki niso navedeni v Prilogi I –

SPREJELA NASLEDNJO UREDBO:

Člen 1

Od 1. januarja do 31. decembra 2004 za blago po poreklu iz Norveške, navedeno v Prilogi, veljajo dajatve, določene v navedeni prilogi v okviru tam določenih letnih kvot.

Člen 2

Tarifno kvoto iz člena 1 upravlja Komisija v skladu s členi 308a, 308b in 308c Uredbe (EGS) št. 2454/93.

Člen 3

Ta uredba začne veljati tretji dan po objavi v Uradnem listu Evropske unije.

Uporablja se od 1. januarja 2004.

Ta uredba je v celoti zavezujoča in se neposredno uporablja v vseh državah članicah.

V Bruslju, 22. decembra 2003

Za Komisijo

Erkki Liikanen

Član Komisije

[1] UL L 318, 20.12.1993, str. 18.

[2] UL L 298, 25.11.2000, str. 5.

[3] UL L 345, 31.12.1996, str. 78.

[4] UL L 253, 11.10.1993, str. 1.

[5] UL L 187, 26.7.2003, str. 16.

--------------------------------------------------

PRILOGA

Zaporedna številka | Oznaka KN | Poimenovanje | Kvota | Stopnja dajatve |

09.0764 | ex1806180620180631180632180690 | Čokolada in druga živila, ki vsebujejo kakav, z izjemo kakava v prahu z dodatkom sladkorja ali drugih sladil, ki sodi pod tarifno oznako KN 180610 | 5500 ton | 35,15 EUR/100 kg |

--------------------------------------------------
Uredba Komisije (ES) št. 2170/2003

z dne 12. decembra 2003

o popravku Uredbe (ES) št. 701/2003 o podrobnih pravilih za uporabo Uredbe Sveta (ES) št. 2286/2002 glede režimov, ki se uporabljajo za uvoz nekaterih proizvodov iz perutninskega mesa in jajc s poreklom iz afriških, karibskih in pacifiških držav (držav AKP)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2771/75 z dne 29. oktobra 1975 o skupni ureditvi trga za jajca [1] in zlasti člena 3 Uredbe,

ob upoštevanju Uredbe Sveta (EGS) št. 2777/75 z dne 29. oktobra 1975 o skupni ureditvi trga za perutninsko meso [2] in zlasti člena 3 Uredbe,

ob upoštevanju Uredbe Sveta (ES) št. 2286/2002 z dne 10. decembra 2002 o režimih, ki se uporabljajo za kmetijske proizvode in blago, ki izhaja iz predelave kmetijskih proizvodov s poreklom iz afriških, karibskih in pacifiških držav (držav AKP), in o razveljavitvi Uredbe (ES) št. 1706/98 [3] in zlasti člena 5 Uredbe,

ob upoštevanju naslednjega:

(1) Ugotovljena je bila napaka v členu 2 in v Prilogi I k Uredbi Komisije (ES) št. 701/2003 [4] ter pri francoski in grški verziji v drugem odstavku člena 1. Zato je treba narediti potrebne popravke.

(2) Ukrepi, predvideni s to uredbo, so v skladu z mnenjem Upravljalnega odbora za perutninsko meso in jajca –

SPREJELA NASLEDNJO UREDBO:

Člen 1

Uredba (ES) št. 701/2003 se popravi:

1. v členu 2 se uvodni stavek nadomesti z naslednjim:

"Letna tarifna kvota iz Priloge I se razporedi, kot sledi:";

2. Priloga I k navedeni uredbi se nadomesti s Prilogo k tej uredbi.

Člen 2

Zadeva samo francosko verzijo.

Člen 3

Zadeva samo grško verzijo.

Člen 4

Ta uredba začne veljati na dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

V Bruslju, 12. decembra 2003

Za Komisijo

Franz Fischler

Član Komisije

[1] UL L 282, 1.11.1975, str. 49. Uredba, kakor je bila nazadnje spremenjena z Uredbo (ES) št. 806/2003 (UL L 122, 16.5.2003, str. 1).

[2] UL L 282, 1.11.1975, str. 77. Uredba, kakor je bila nazadnje spremenjena z Uredbo (ES) št. 806/2003.

[3] UL L 348, 21.12.2002, str. 5.

[4] UL L 99, 17.4.2003, str. 32.

--------------------------------------------------

PRILOGA

„PRILOGA I

Proizvodi iz člena 1(3) in iz Priloge II k Uredbi (ES) št. 2286/2002, ki izpolnjujejo pogoje za znižanje carin v okviru kvote

Zaporedna št. | Kvota št. | Oznaka KN | Znižanje carinske stopnje (%) | Letna količina (v tonah) |

09.4024 | Q3 | 0207 | 65 | 400 |

09.4025 | Q4 | 160231160232160239 | 65 | 500 |

--------------------------------------------------
Uredba Komisije (ES) št. 336/2003

z dne 21. februarja 2003

o spremembi Uredbe (ES) št. 824/2000 o uvedbi postopkov za prevzem žit, s strani intervencijskih agencij in o določitvi metod analize za ugotavljanje kakovosti žit

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 1766/92 z dne 30. junija 1992 o skupni ureditvi trga za žita [1], kakor je bila nazadnje spremenjena z Uredbo (ES) št. 1666/2000 [2] in zlasti člena 5 Uredbe,

ob upoštevanju naslednjega:

(1) Člen 5(5) Uredbe Komisije (ES) št. 824/2000 [3] predvideva 5 % dovoljeno odstopanje med količino, določeno s tehtanjem, in količino, določeno skladno z volumetrično metodo v primeru prevzema v skladišču, kjer so žita v času ponudbe. Kadar se dovoljeno odstopanje prekorači, se žita nemudoma stehta. Stroške tehtanja nosi imetnik skladišča, kadar je ugotovljena teža manjša od evidentirane, kadar pa je višja, pa jih krije Evropski kmetijski usmerjevalni in jamstveni sklad.

(2) Člen 2 Uredbe Komisije (EGS) št. 147/91 o opredelitvi in določitvi dovoljenih odstopanj pri izgubah količin kmetijskih proizvodov v javnem skladiščenju [4], kakor je bila spremenjena z Uredbo (EGS) št. 652/92 [5], določa mejo dovoljenega odstopanja za žita pri izgubah količin, ki nastanejo pri normalnih postopkih skladiščenja in razlikah med dvema postopkoma tehtanja. To dovoljeno odstopanje se mora prav tako upoštevati pri ugotavljanju, kdo krije stroške postopka tehtanja, kot je predvideno s členom 5(5)(d) Uredbe (ES) št. 824/2000.

(3) Uredba (ES) št. 824/2000 bi se morala zato ustrezno spremeniti.

(4) Ukrepi, predvideni s to uredbo, so v skladu z mnenjem Upravljalnega odbora za žita –

SPREJELA NASLEDNJO UREDBO:

Člen 1

Člen 5(5)(d) Uredbe (ES) št. 824/2000 se nadomesti z naslednjim:

"(d) kadar se dovoljeno odstopanje prekorači, se žita nemudoma stehta. Stroške tehtanja nosi imetnik skladišča, kadar je ugotovljena teža manjša od evidentirane ali Evropski kmetijski usmerjevalni in jamstveni sklad, kadar je višja, ob upoštevanju dovoljenega odstopanja, predvidenega s prvo alineo člena 2(1) Uredbe (EGS) št. 147/91."

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 21. februarja 2003

Za Komisijo

Franz Fischler

Član Komisije

[1] UL L 181, 1.7.1992, str. 21.

[2] UL L 193, 29.7.2000, str. 1.

[3] UL L 100, 20.4.2000, str. 31.

[4] UL L 17, 23.1.1991, str. 9.

[5] UL L 70, 17.3.1992, str. 5.

--------------------------------------------------
Uredba Komisije (ES) št. 1205/2003

z dne 4. julija 2003

o spremembah Uredbe (ES) št. 753/2002 o določitvi nekaterih pravil za izvajanje Uredbe Sveta (ES) št. 1493/1999 glede opisa, poimenovanja, predstavitve in zaščite nekaterih proizvodov iz vinskega sektorja

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1493/1999 z dne 17. maja 1999 o skupni ureditvi trga za vino [1], kakor je bila nazadnje spremenjena z Uredbo (ES) št. 806/2003 [2], ter zlasti člena 80(b) Uredbe,

ob upoštevanju naslednjega:

(1) Uredba Komisije (ES) št. 753/2002 [3], spremenjena z Uredbo (ES) št. 2086/2002 [4], določa 1. avgust 2003 kot datum, od katerega se zaprosi, da se omogoči gospodarskim subjektom vinskega sektorja in zadevnim državnim organom dovolj časa, da se pripravijo na nova pravila označevanja, določena v tej Uredbi.

(2) Uredba (ES) št. 753/2002 določa prehodno obdobje do 1. avgusta 2003, v katerem lahko gospodarski subjekti še naprej uporabljajo etikete in predpakirni material, opremljen s podatki, natisnjenimi v skladu z določbami, ki so veljale na dan, ko je bil dan v promet, vendar niso več skladni z navedenimi določbami Uredbe (ES) št. 753/2002.

(3) Po posvetovanju med zadevnimi državnimi organi in med temi organi in stroko, je treba podaljšati to prehodno obdobje do 1. februarja 2004, da se gospodarskim subjektom omogoči, da uporabljajo etikete in predpakirni material v skladu s prejšnjimi določbami.

(4) Uredbo (ES) št. 753/2002 je treba ustrezno spremeniti.

(5) Ukrepi, predvideni v tej uredbi, so skladni z mnenjem Upravnega odbora za vino –

SPREJELA NASLEDNJO UREDBO:

Člen 1

Uredba (ES) št. 753/2002 se spremeni:

Drugi pododstavek člena 47(1) se nadomesti z naslednjim:

"Etikete in predpakirni material, opremljen s podatki, natisnjenimi v skladu z določbami, ki so veljale do uveljavitve te uredbe, se lahko uporabljajo do 1. februarja 2004."

Člen 2

Ta uredba začne veljati tretji dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

V Bruslju, 4. julija 2003

Za Komisijo

Franz Fischler

Član Komisije

[1] UL L 179, 14.7.1999, str. 1.

[2] UL L 122, 16.5.2003, str. 1.

[3] UL L 118, 4.5.2002, str. 1.

[4] UL L 321, 26.11.2002, str. 8.

--------------------------------------------------
Uredba Komisije (ES) št. 2112/2003

z dne 1. decembra 2003

o popravku Uredbe (ES) št. 1334/2003 o spremembi pogojev za dovoljenje za več krmnih dodatkov, ki spadajo v skupino elementov v sledovih

(Besedilo velja za EGP)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta 70/524/EGS z dne 23. novembra 1970 o krmnih dodatkih [1], kakor je bila nazadnje spremenjena z Uredbo Sveta (ES) št. 1756/2002 [2], in zlasti členov 3, 9d in 9e Direktive,

ob upoštevanju naslednjega:

(1) Priloga k Uredbi Komisije (ES) št. 1334/2003 [3] vsebuje pisno napako, ki jo je treba popraviti.

(2) Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali –

SPREJELA NASLEDNJO UREDBO:

Člen 1

Priloga k Uredbi (ES) št. 1334/2003 se spremeni, kakor je predvideno s Prilogo k tej uredbi.

Člen 2

Ta uredba začne veljati na dan objave v Uradnem listu Evropske Unije.

Ta uredba je v celoti zavezujoča in se neposredno uporablja v vseh državah članicah.

V Bruslju, 1. decembra 2003

Za Komisijo

David Byrne

Član Komisije

[1] UL L 270, 14.12.1970, str. 1.

[2] UL L 265, 3.10.2002, str. 1.

[3] UL L 187, 26.7.2003, str. 11.

--------------------------------------------------

PRILOGA

Seznam dodatkov pod oznako

"E1 železo-Fe"

se zamenja z:

"Št. | Element | Dodatek | Kemijska formula in opis | Največja vsebnost elementa (mg/kg popolne krmne mešanice v mg) | Druge določbe | Datum poteka veljavnosti dovoljenja |

Elementi v sledovih

E1 | Železo-Fe | Železov (II) karbonat | FeCO3 | Ovce: 500 (skupno) mg/kg popolne krmne mešanice Hišne živali: 1 250 (skupno) mg/kg popolne krmne mešanice Prašiči: pujski 1 teden pred odstavitvijo: 250 mg/dandrugi prašiči: 750 (skupno) mg/kg popolne krmne mešaniceDruge vrste: 750 (skupno) mg/kg popolne krmne mešanice | | Brez časovne omejitve |

Železov (III) klorid, tertahidrat | FeCl2 · 4H2O | |

Železov (III) klorid, heksahidrat | FeCl3 · 6H2O | |

Železov (II) citrat, heksahidrat | Fe3 (C6H5O7)2 · 6H2O | |

Železov (III) fumarat | FeC4H2O4 | |

Železov (II) laktat, trihidrat | Fe(C3H5O3)2 · 3H2O | |

Železov (III) oksid | Fe2O3 | |

Železov (II) sulfat, monohidrat | FeSO4 H2O | |

Železov (II) sulfat (VI) heptahidrat | FeSO4 · 7H2O | |

Kelati dvovalentnega železa s hidrati aminokislin | Fe(x)1-3. nH2O (x = anioni amino kislin iz hidroliziranih sojinih beljakovin) Molekulska masa ne sme preseči 1 500" | |

--------------------------------------------------
Uredba Komisije (ES) št. 1710/2003

z dne 26. septembra 2003

o spremembi Uredbe (ES) št. 1623/2000 o določitvi podrobnih izvedbenih pravil za Uredbo (ES) št. 1493/1999 o skupni ureditvi trga za vino glede tržnih mehanizmov

KOMISIJA EVROPSKIH SKUPNOSTI –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1493/1999 z dne 17. maja 1999 o skupni ureditvi trga za vino [1], kakor je bila nazadnje spremenjena z Uredbo (ES) št. 806/2003 [2], ter zlasti člena 33 Uredbe,

ob upoštevanju naslednjega:

(1) Naslov III, Poglavje II Uredbe Komisije (ES) št. 1623/2000 [3], kakor je bila nazadnje spremenjena z Uredbo (ES) št.1411/2003 [4], ureja izvajanje sheme pomoči za destilacijo vina za proizvodnjo pitnega alkohola.

(2) To poglavje med drugim določa obdobje, v katerem se začne destilacija in količino vina, ki je zajeta v pogodbah o destilaciji, ki se lahko destilira pred končnim datumom odobritve. Na podlagi izkušenj, pridobljenih v predhodnem vinskem letu, je treba spremeniti obdobje in količino vina.

(3) Poglavje tudi predvideva določanje odstotka proizvodnje, s katerim lahko proizvajalci sodelujejo pri destilaciji. Treba je določiti odstotek za vinsko leto 2003/04.

(4) Uredbo (ES) št. 1623/2000 je treba ustrezno spremeniti.

(5) Ukrepi, predvideni v tej uredbi, so skladni z mnenjem Upravljalnega odbora za vino –

SPREJELA NASLEDNJO UREDBO:

Člen 1

Člen 63a Uredbe (ES) št. 1623/2000 se spremeni:

1. Odstavek 1 se nadomesti z:

"1. Destilacija namiznega vina in vina, primernega za pridobivanje namiznega vina iz člena 29 Uredbe (ES) št. 1493/1999, traja od 1. oktobra do 31. decembra vsako vinsko leto."

2. V odstavku 2, se prvi pododstavek nadomesti z naslednjim:

"Količina namiznega vina in vina, primernega za pridobivanje namiznega vina, za katero lahko vsak proizvajalec podpiše pogodbe, se omeji na odstotek, ki se ga določi za njegovo proizvodnjo vina, prijavljeno v enem od zadnjih treh vinskih let, vključno s proizvodnjo za tekoče leto, če je že prijavljena. V danem letu proizvajalec ne sme spremeniti proizvodnega leta, izbranega kot sklic za izračun tega odstotka. Za vinsko leto 2003/04 je ta odstotek 25 %."

3. Odstavek 7 se nadomesti z:

"7. Ne glede na odstavek 5 lahko države članice odobrijo pogodbe ali prijave pred 25. januarjem za količino, ki ne presega 40 % količine, določene v pogodbah ali prijavah."

Člen 2

Ta Uredba začne veljati dan po objavi v Uradnem listu Evropske unije.

Uporabljati se začne s 1. oktobrom 2003.

Ta uredba je v celoti zavezujoča in se neposredno uporablja v vseh državah članicah.

V Bruslju, 26. septembra 2003

Za Komisijo

Franz Fischler

Član Komisije

[1] UL L 179, 14.7.1999, str. 1.

[2] UL L 122, 16.5.2003, str. 1.

[3] UL L 194, 31.7.2000, str. 45.

[4] UL L 201, 8.8.2003, str. 12.

--------------------------------------------------
N.B. Tarifne oznake proizvodov in oznake namembnih krajev serije „A“ so navedene v Uredbi Komisije (EGS) št. 3846/87 (UL L 366, 24.12.1987, str. 1), kakor je bila spremenjena. Številčne oznake namembnih krajev so določene v Uredbi (ES) št. 2081/2003 (UL L 313, 28.11.2003, str. 11).“
SL Uradni list Evropske unije L 50/20

Popravek Uredbe Komisije (ES) št. 1937/2004 z dne 9. novembra 2004 o spremembi prilog I, II, III in IV k Uredbi Sveta (ES) št. 44/2001 o pristojnosti in priznavanju ter izvrševanju sodnih odločb v civilnih in gospodarskih zadevah

( Uradni list Evropske unije L 334 z dne 10. novembra 2004 )

Objava Uredbe (ES) št. 1937/2004 se šteje za nično in neveljavno.
Uredba Komisije (ES) št. 263/2004

z dne 16. februarja 2004

o podaljšanju uporabe Uredbe (ES) št. 1475/2003 o zaščiti globokomorskih koralnih grebenov pred vplivi ribolova z vlečno mrežo na območju severno-zahodno od Škotske

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 2371/2002 z dne 20. decembra 2002 o ohranjevanju in trajnostnem izkoriščanju ribolovnih virov v okviru skupne ribiške politike [1] in zlasti člena 7(1) Uredbe,

ob upoštevanju naslednjega:

(1) Zaradi neposrednih nevarnosti za ohranitev skupin globokomorskih koral, znanih kot "Darwin Mounds", je na podlagi hitrih postopkov iz člena 7 Uredbe (ES) št. 2371/2002 sprejeta Uredba (ES) št. 1475/2003 z dne 20. avgusta 2003 o zaščiti globokomorskih koralnih grebenov pred vplivi ribolova z vlečno mrežo na območju severno-zahodno od Škotske [2].

(2) Uredba (ES) št. 2371/2002 določa, da nujni ukrepi trajajo največ šest mesecev in da Skupnost lahko sprejme novi sklep o njihovem podaljšanju za dodatno obdobje največ šest mesecev.

(3) Da bi zagotovila trajno zaščito zadevnega habitata, je Komisija pripravila predlog za Uredbo Sveta o spremembi Uredbe (ES) št. 850/98 [3] v zvezi z zaščito globokomorskih koralnih grebenov pred vplivi ribolova z vlečno mrežo na območju severno-zahodno od Škotske [4].

(4) Navedene uredbe ni mogoče sprejeti pred datumom izteka veljavnosti Uredbe (ES) št. 1475/2003.

(5) Zato je primerno podaljšati nujne ukrepe za šest mesecev po Uredbi (ES) št. 1475/2003 –

SPREJELA NASLEDNJO UREDBO:

Člen 1

Veljavnost Uredbe (ES) št. 1475/2003 se podaljša do 22. avgusta 2004.

Člen 2

Ta uredba začne veljati dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 16. februarja 2004

Za Komisijo

Franz Fischler

Član Komisije

[1] UL L 358, 31.12.2002, str. 59.

[2] UL L 211, 21.8.2003, str. 14.

[3] UL L 125, 27.4.1998, str. 1. Uredba, kakor je bila nazadnje spremenjena z Uredbo (ES) št. 973/2001 (UL L 137, 19.5.2001, str. 1).

[4] KOM(2003) 519.

--------------------------------------------------